《月底修箫谱 题随园女弟子尺牍墨迹》
清代·赵芬

露零毫，香拂纸。缄扎记红鲤。小别仓山，驹隙一弹指。

为言水榭张灯，湖楼请业，有多少、绮情瑶思。

凭驿使。料应折得梅花，先从陇头寄。添个诗筒，雁足手亲系。

却看黄蜡封函，朱泥押尾，只粉晕、尚留笺腻。

作者简介：赵芬，字仪姞，一字子逸，号次鸿，晚号善约老人，上海人。户部侍郎赵秉冲女，批验大使乌程汪延泽继室，日桢母。工诗词，有《滤月轩集》。